|  |  |  |  |  |  |  |
| --- | --- | --- | --- | --- | --- | --- |
| **Школска 2021/2022. година**  Општинско такмичење ученика основних школа Књижевна олимпијада  VIII разред Шифра: | | | | | | |
| 1. | На ког јунака се односи следећи опис? Његово пуно име и презиме напиши на линији.  Био је „војвода крајински и командант неготински”, један је од највећих јунака из Првог српског устанка. Волео је јунаштво и са Турцима ратовао другачије него остали: обично је ударао на препад. Ни смрт му није била као код других устаника. О његовом животу написао је биографију Вук Стефановић Караџић.  (пуно име и презиме јунака) | | | | |  |
| 2. | Поред понуђених исказа из биографије Вука Стефановића Караџића заокружи ДА или НЕ, у зависности од тога који одговор сматраш тачним, а који нетачним. | | | | |  |
|  | 1. Вук Стефановић Караџић рођен је 1787. у селу Тршић, недалеко од Лознице. | ДА | НЕ |  |
| 2. Године 1812. објављује *Малу простонародну славено-сербску пјеснарицу* и *Писменицу српскога језика.* | ДА | НЕ |
| 3. Године 1850. излази *Српски рјечник* (друго издање). | ДА | НЕ |
| 4. Вукови посмртни остаци пренети су 1897. у Београд и уз велике почасти сахрањени у порти Саборне цркве, уз Доситеја Обрадовића. | ДА | НЕ |
| 3. | А. У следећем одломку из песме „Труба” Момчила Настасијевића подвуци дистих.  „[...] То иза гора и вода лелек је рушне сељанке.  Род смо.  Кад умре човек,  и моје срце рушно је [...]”  Б. Реч РУШНО из друге строфе значи: а) ружно; б) жалосно; в) болесно. (Заокружи слово испред тачног одговора.) | | | | |  |
| 4. | На линији напиши назив подвучене стилске фигуре.  „Милош пева, вила му отпева, Лепше грло у Милоша царско,  Јесте лепше него је у виле”  (назив стилске фигуре) | | | | |  |

|  |  |  |
| --- | --- | --- |
| 5. | У примеру из песме „Крвава бајка” Десанке Максимовић подвуци стих испеван у десетерцу.  „Било је то у некој земљи сељака на брдовитом Балкану,  умрла је мученичком смрћу чета ђака  у једном дану.” |  |
| 6. | На основу следећег описа одреди о ком је делу реч, па наслов тог дела и име и презиме аутора напиши на линијама.  Јунак овог романа преслушава магнетофонске записе на којима је забележена животна прича његове мајке. Он покушава да напише роман о њеном животу, а у приповедање укључује и своје одрастање и сазревање, очеву смрт и време рата. Размењујући мисли са канадским пријатељем Доналдом, писцем, приповедач у први план истиче сопствену несигурност и сумњу у себе и језик којим се изражава.    (наслов романа) (име и презиме писца) |  |
| 7. | На линијама напиши име и презиме писца и наслов дела из којег је следећи одломак.  Сада у марту биће годину дана... Лекар је баш отишао. Пре тога ме је одвео на страну:  „Ви сте млади и Ви сте њен син”, рекао ми је, „немам право да од Вас кријем, њено стање је веома озбиљно. Може да умре ове ноћи, као што се може опоравити и умрети кроз месец или годину дана...”    (наслов дела) (име и презиме писца) |  |
| 8. | У датом примеру подвуци нараторове речи.  „Јан ућута. Брисао је чело надланицом. Изгледало је да пати исто као и оне ноћи.  – Ето, Фани! То ме је потресло, разумеш! Тако наједном, грубо, дознао сам да сам нађено дете, док је она коју сам до пре неколико тренутака волео као своју мајку, можда умирала.” |  |
| 9. | Из које народне епске песме су следећи стихови? На линији напиши наслов те  песме.  „Ђе је Крсман? вода г’ однијела! Што с’ не нађе код својега двора?  Турска ћу се назвати робиња  за живота њему и за здравља.”  (наслов епске песме) |  |
| 10. | Попуни табелу као што је започето. |  |

|  |  |  |
| --- | --- | --- |
| Назив дела | Књижевни род | Књижевна врста |
| *Мамац* | епика |  |
| *Мемоари* |  | мемоари |
| „Отаџбина” |  | родољубива песма |
| „Мали Радојица” |  |  |

|  |  |  |
| --- | --- | --- |
| 11. | У следећем одломку из ТВ драме Данила Киша *Ноћ и магла* подвуци дидаскалије.  МАРИЈА РИГО: ... Емиле, побогу, колико се то дуго бријеш... (*Изнервирана*.) Емиле, не бријеш ваљда длаке иза ува... Емиле...  ЕМИЛ: (*off – искључио је апарат*): Нешто си рекла? |  |
| 12. | Препознај писца на основу понуђених података.  Рођен је у Шапцу 1851. године. Завршио је медицину. Био је и лични лекар краља Милана Обреновића. Сврстава се у ред најбољих приповедача на српском језику. Познате су његове приповетке: „Први пут с оцем на јутрење”, „Школска икона”, „Све ће то народ позлатити”, „Ветар” итд.  Његово име је: . |  |
| 13. | Попуни табелу подацима који недостају.  Напомена: Одговоре у другој колони одабери међу понуђеним (три су сувишна), па у другу колону унеси само слова под којима се налазе понуђена решења.  а) Други светски рат; б) унијаћење православног живља у горњој Далмацији; в) Први светски рат; г) живот Срба у јужној Угарској, после Велике сеобе; д) анексија Босне и Херцеговине Аустроугарској; ђ) Други српски устанак, |  |
| 14. | Зашто се Хилда Дајч добровољно пријавила да оде у логор на Сајмишту, на левој обали Саве у Београду, децембра 1941. године? Заокружи слово испред тачног одговора.  а) Зато што је веровала да су у логору неопходне њене услуге, као медицинске сестре. б) Није желела да остави своју сестру, коју су пре ње одвели у логор.  в) Зато што се као активисткиња борила против нехуманих услова у логору. г) У логору су биле све њене најбоље другарице. |  |
| 15. | Пажљиво прочитај завршну строфу песме „Отаџбина” Ђуре Јакшића, па одговори на захтев.  „Ал један израз, једну мисао Чућеш у борбе страшној ломљави ’Отаџбина је ово Србина!...”’  Цезура се у свим стиховима наведене строфе налази после слога. |  |

|  |  |  |
| --- | --- | --- |
| Наслов дела | Историјска позадина дела | Име и презиме аутора |
| „Пилипенда” |  |  |
| *Покошено поље* |  |  |
| *Сеобе I* |  |  |

|  |  |  |
| --- | --- | --- |
| 16. | Подвуци наслове три дела која припадају књижевнонаучним врстама.  Дневник Ане Франк, Папирни бродови, Прича о печуркама,  Живот и прикљученија, Јелена, жена које нема, Са пашњака до научењака |  |
| 17. | Подвуци наслов дела које **није** роман.  МАЛИ ПРИНЦ ХАЈДУК СТАНКО КАЊОШ МАЦЕДОНОВИЋ ПОКОШЕНО ПОЉЕ |  |
| 18. | На основу постојећих мотива одреди којој врсти народних лирских песама припада следећа песма. Одговор напиши на линији.  „Ај ђевојко, душо моја, „Нисам сунцу косе плела  што си тако једнолика нит’ мјесецу дворе мела;  и у пасу танковита – ван стајала, те гледала  канда с’ сунцу косе плела, ђе се муња с громом игра.  а мјесецу дворе мела?” Муња грома надиграла двјема-трима јабукама и четирма наранчама.”  (назив врсте народне лирске песме) |  |
| 19. | Поред сваког примера облика приповедања напиши да ли је реч о првом или о трећем лицу приповедања.   1. И пошавши натраг, западајући у песак, ја стадох и окретох се да тобоже још једном видим Сфинкс. лице 2. У три часа по подне почне дувати редован ветар Охридског језера, стрмац, који испочетка само ћарлија. лице 3. У кочији је седела Петрова сестра, прекрштених ногу, млада дама... лице 4. Кад сам се искрцао пре четрдесет и осам година у Касл Гардену, имао сам у џепу свега пет центи. лице |  |
| 20. | На линијама испред датих примера напиши број који се односи на назив стилске фигуре коју препознајеш у датом примеру. 1) словенска антитеза, 2) персонификација, 3) ономатопеја, 4) хипербола, 5) градација, 6) контраст. Три назива су вишак.  „Ветра нема, а нема ни сунца, ни светлости, ни сенке, ни кретања, ни шума.”  „За Ђурђем је косу одрезала, за ђевером лице изгрдила, а за братом очи извадила.”  „Јали грми, јалʼ се земља тресе” [...]  „Нити грми, нитʼ се земља тресе” [...]  „већ пуцају на Задру топови” |  |

Прегледао/ла: Укупни број бодова:

РЕШЕЊА ОСМИ РАЗРЕД (ОПШТИНСКО ТАКМИЧЕЊЕ)

|  |  |  |  |  |  |  |
| --- | --- | --- | --- | --- | --- | --- |
| **Питање** | **Тачан одговор** | | | | | **Кључ за оцењивање** |
| 1. | (Ајдук/Хајдук) Вељко Петровић | | | | | 1 бод |
| 2. | 1. ДА; 2. НЕ; 3. НЕ; 4. ДА | | | | | Три или четири тачна – 1 бод. |
| 3. | А. То иза гора и вода лелек је рушне сељанке  Б. б) жалосно | | | | | Оба тачна – 1 бод. |
| 4. | метонимија   * Признати и МЕТАФОРА као одговор, ако ученици још нису обрадили појам метонимије. | | | | | 1 бод |
| 5. | умрла је мученичком смрћу | | | | | 1 бод |
| 6. | *Мамац*, Давид Албахари | | | | | Оба тачна – 1 бод. |
| 7. | *Збогом мојих 15 (петнаест) година*, Клод Кампањ | | | | | Оба тачна – 1 бод. |
| 8. | „Јан ућута. Брисао је чело надланицом. Изгледало је да пати исто као и оне ноћи. – Ето, Фани! То ме је потресло, разумеш! Тако наједном, грубо, дознао сам да сам нађено дете, док је она коју сам до пре неколико тренутака волео као своју мајку, можда умирала.” | | | | | Само тачно подвучено доноси  1 бод. |
| 9. | „Бој на Чокешини” | | | | | 1 бод |
| 10. |  | Назив дела | Књижевни род | Књижевна врста |  | Четири или пет тачних одговора доноси 1 бод. |
| *Мамац* | епика | **роман** |
| *Мемоари* | **епика** | мемоари |
| „Отаџбина” | **лирика** | родољубива песма |
| „Мали Радојица” | **епика** | **народна епска песма** |

|  |  |  |  |  |  |  |
| --- | --- | --- | --- | --- | --- | --- |
| 11. | (*Изнервирана*.)  (*off – искључио је апарат*) | | | | | Све тачно подвучено доноси 1 бод. |
| 12. | Лаза Лазаревић | | | | | 1 бод |
| 13. |  | Наслов дела | Историјска позадина дела | Име и презиме аутора |  | Пет или шест тачних одговора доноси 1 бод. |
| „Пилипенда” | **б)** | **Симо Матавуљ** |
| *Покошено поље* | **в)** | **Бранимир Ћосић** |
| *Сеобе I* | **г)** | **Милош Црњански** |
| 14. | а) Зато што је веровала да су у логору неопходне њене услуге, као медицинске сестре. | | | | | 1 бод |
| 15. | (после) петог (слога) | | | | | 1 бод |
| 16. | Дневник Ане Франк Живот и прикљученија Са пашњака до научењака | | | | | Све тачно подвучено (и ништа погрешно) доноси  1 бод. |
| 17. | Кањош Мацедоновић | | | | | 1 бод |
| 18. | митолошка (песма) | | | | | 1 бод |
| 19. | 1. прво (1.) лице 2. треће (3.) лице 3. треће (3.) лице 4. прво (1.) лице | | | | | Три или четири тачна доносе 1 бод. |
| 20. | 4  5  1 | | | | | Све тачно доноси 1 бод. |